- Hindi News
- National
- नकाबपोश बाइक सवारों ने किया व्यापारी के अपहरण का प्रयास, विरोध में थाने पर प्रदर्शन
नकाबपोश बाइक सवारों ने किया व्यापारी के अपहरण का प्रयास, विरोध में थाने पर प्रदर्शन
कस्बेमें गुरुवार की रात करीब नौ बजे लोहामंडी के समीप नाटानी मोहल्ला में घर में घुसते समय बाइक सवार तीन नकाबपोश बदमाशों ने एक व्यापारी के अपहरण का प्रयास किया लेकिन रास्ते से निकल रहे राहगीरों को देखकर बदमाश व्यापारी को छोड़ भागे। घटना के बाद पुलिस अधिकारी मौके पर पहुंचे और नाकाबंदी कराई लेकिन आरोपियों का दूसरे दिन शुक्रवार को भी कोई सुराग नहीं लगा। घटना के विरोध में व्यापारियों ने थाने पर पहुंच कर प्रदर्शन कर आरोपियों की शीघ्र गिरफ्तारी की मांग की। पुलिस ने बताया कि नाटानी मोहल्ला निवासी खिल्लौनी उर्फ राम भरोसी जैन पुत्र शिवलाल ने थाने में मामला दर्ज कराया कि गत रात नौ बजे अपने बड़े भाई जैन समाज के अध्यक्ष सुरेश जैन के घर से अपने घर रहा था। इतने में ही बाइक पर तीन नकाबपोश बदमाश आए और उसे घर के बाहर गली तक मारपीट कर खिंच लाए। रास्ते में निकल रहे राहगीरों को देखकर बदमाश बाइक लेकर फरार हो गए। सूचना मिलते ही पुलिस मौके पर पहुंची और बदमाशों की पकड़ने के लिए नाकाबंदी कराई, लेकिन आरोपियों का कोई सुराग नहीं मिल सका। शुक्रवार सुबह सैकड़ों व्यापारी थाने पर पहुंच गए और आरोपियों की गिरफ्तारी की मांग को लेकर रोष जताया।
डीग। घटना की जानकारी देता पीड़ित तथा थाने पर प्रदर्शन करते व्यापारी।
tgl_Latn sot_Latn hin_Deva hin_Deva hin_Deva hin_Deva